વહેલું નિદાન થવાથી અલ્ઝાઇમર્સ રોગ તથા અન્ય પ્રકારના ડિમેન્શિયા વાળી વ્યક્તિઓ ને ઘણી મદદ થાય છે. કમનસીબે નિદાન મેળવવામાં ઘણા વિઘ્ન આવતા હોઈ છે. કોઈ વાર વ્યક્તિ અથવા તેના કુટુંબીજનો ડોક્ટર સાથે સમસ્યા વિષે વાત કરતા અચકાઈ છે, તો ઘણી વાર ડોક્ટર નિદાન કરતા અચકાઈ છે. આવી નિદાન મેળવવા પ્રત્યેની અનિચ્છા પાછળ નું એક કારણ એ માન્યતા હોઈ છે કે નિદાન એક અંતિમ દુઃખદાયક ચુકાદો છે જેના પછી આગળ કશુજ કરી શકાશે નહીં. આ ખોટી માન્યતા છે. નિદાન થવાથી રોગને સમજી અને તેની અસર વિષે જાણી શકાય છે. આગળના જીવનને વધારે સરળ બનાવવા માટે દવાઓ ની મદદ લઈ શકાય છે, દવા વગરની થેરાપી / ઉપચાર, થઈ શકે છે. કઠીન સમયમાં માનસિક સમતા જાળવવામાં અને રોજીંદા કાર્યમાં કઇંક ટેકો મળી શકે છે. આમ કરવાથી, રોગ આગળ વધે ત્યારે પણ જીવન થોડા અંશે વધુ સરળ અને સારું બની શકે છે. નિદાન થાય કે ના થાય. રોગ તો રહેવાનો ને રહેવાનોજ છે. ફર્ક એટલો કે નિદાન વગર આવનારી સ્થિતિ માટેની વ્યવસ્થા તથા પ્રબંધ ના પગલા થઈ શકાતા નથી.